 Na DAVID MUCHUI KANISA la Methodist limemtimua Askofu Mkuu wa zamani Stephen Kanyaru, kuhusiana na jaribio la juzi la kutwaa uongozi wakati mkuu wake Kasisi Joseph Ntombura alikuwa nje ya nchi. Kupitia notisi katika gazeti la Daily Nation mnamo Ijumaa, Kamati Kuu ya kanisa hilo ilisema Askofu Kanyaru – ambaye alistaafu 2013 na kumpa Kasisi Ntombura wadhifa huo – ameondolewa kama mwanachama wa kanisa. Pia Askofu wa zamani wa Nyambene, Misheck Kanake, na Katibu Isaiah Deye pia waliangukiwa na shoka hilo la kutimuliwa kanisani. Wengine ambao wamefurushwa ni Dkt Charles Makonde, Jacob Gituma, Maingi Rukaria, James Muriki, Ronald Nzai, Richard Yaro, Dkt Lawrence Chidongo na Cosmas Tuji. Vilevile, washiriki ambao wamekuwa wakishinikiza kutimuliwa kwa Kasisi Ntombura pia wamefukuzwa. “Kamati Kuu ya Kanisa la Methodist ingependa kufahamisha Wakenya, waumini na ummam, kuwa watu hawa na washirika wao ambao wanadai ni viongozi wa kanisa hilo wametumuliwa na hawaruhusiwi kushughulikia suala lolote kuhusu kanisa hili,” ikasema notisi hiyo. Hata hivyo, Askofu Kanyari na mrengo wake wamepuuza hatua hiyo wakisema haikuafikiwa kwa kufuata kanuni za kanisa. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  